Σύνταγμα των Ηνωμένων Πολιτειών

[μικρογραφία|400px|Η υπογραφή του Συντάγματος των Ηνωμένων Πολιτειών με τον [Τζορτζ Ουάσινγκτον, Βενιαμίν Φραγκλίνο και τον Αλεξάντερ Χάμιλτον (σε πρώτο πλάνο από αριστερά προς τα δεξιά), πίνακας του Χάουαρντ Τσάντλερ Κρίστι.]]

Το **[[Σύνταγμα]] των [[Ηνωμένες Πολιτείες Αμερικής|Ηνωμένων Πολιτειών της Αμερικής]]**, το οποίο ψηφίστηκε την 17η Σεπτεμβρίου 1787 και επικυρώθηκε κατά τη διάρκεια του 1788, καθορίζει την πολιτική και νομική συγκρότηση των ΗΠΑ. Προβλέπει μια ομοσπονδιακή πολιτεία με τη μορφή ενός προεδρικού συστήματος. Το σύνταγμα δημιουργήθηκε από αντιπροσώπους των δώδεκα από τις δεκατρείς αρχικές πολιτείες των Ηνωμένων Πολιτειών, οι οποίοι είχαν συγκεντρωθεί στη Συνέλευση της Φιλαδέλφειας. Αντικατέστησε τα μέχρι τότε ισχύοντα Άρθρα της Συνομοσπονδίας και εγκαθίδρυσε μια ισχυρή κεντρική εξουσία με έναν Πρόεδρο επικεφαλής, ο οποίος είναι αρχηγός και της κυβέρνησης και του κράτους. Ταυτόχρονα προέβλεπε μια διάκριση των εξουσιών υπό τον όρο "Checks and balances", σύμφωνα με την οποία τα όργανα της κυβέρνησης, τη νομοθετικής εξουσίας και της δικαστικής εξουσίας είναι διαχωρισμένα το ένα από το άλλο  και ελέγχονται μέσω αμοιβαίων και εκτεταμένων περιορισμών. Μαζί με τη διάκριση των εξουσιών, γεννήθηκαν και άλλες συνταγματικές αρχές της πολιτικής, οι οποίες αναπτύχθηκαν και διαδόθηκαν την περίοδο του Διαφωτισμού, ανάμεσα στις οποίες ήταν και η Χάρτα των Δικαιωμάτων, που αποτελεί δεσμευτικό κατάλογο βασικών ανθρωπίνων δικαιωμάτων, καθώς και η δέσμευση προς το δίκαιο και τους νόμους.

Το αρχικό κείμενο του συντάγματος αποτελείται από επτά άρθρα. Κατά τη διάρκεια δύο αιώνων συμπληρώθηκε με 27 τροποποιήσεις, δέκα από τα οποία προστέθηκαν ως νόμοι αμέσως μετά τη σύσταση συνταγματικών οργάνων. Ανάμεσα σε όλα τα ρεπουμπλικανικά συντάγματα που βρίσκονται σε ισχύ σήμερα, αυτό των ΗΠΑ είναι ένα από τα παλαιότερα.

## Δημιουργία
### Προϊστορία
Κατά τον Αμερικανικό Πόλεμο της Ανεξαρτησίας, οι τότε Δεκατρείς Αποικίες δημιούργησαν με τα Άρθρα της Συνομοσπονδίας το 1781 μια χαλαρή συνομοσπονδία με μια αδύναμη κεντρική εξουσία, η οποία αποτελείτο μόνο από τη μόνιμη συνέλευση του Ηπειρωτικού Κογκρέσου. Η σύνθεση δεν ήταν συνεπής με μέση θητεία των βουλευτών δύο ετών. To Koγκρέσο δεν επιτρεπόταν να αυξήσει οποιονδήποτε φόρο και  εξαρτάτο από την κάθε πολιτεία ξεχωριστά για την εφαρμογή των αποφάσεών του, καθώς από μόνο του δεν είχε ούτε εκτελεστική ούτε δικαστική εξουσία. Επιπλέον, το Κογκρέσο δεν είχε καμία επιρροή σε θέματα δασμών και άλλων εμπορικών φραγμών μεταξύ των πολιτειών. Το κείμενο των Άρθρων της Συνομοσπονδίας μπορούσε να τροποποιηθεί μόνο με τη συγκατάθεση όλων των πολιτειών μελών. Οι πολιτείες είχαν δώσει στην κεντρική κυβέρνηση μόνο λίγη σημασία και αρχικά δεν είχαν αποστείλει καθόλου αντιπροσώπους, ούτως ώστε το Κογκρέσο επί μακρό διάστημα παρέμενε χωρίς πλήρη απαρτία.

Μόλις πέντε έτη μετά την εφαρμογή των Άρθρων της Συνομοσπονδίας, συναντήθηκαν τον Σεπτέμβριο του 1786 αντιπρόσωποι πέντε πολιτειών στη Συνέλευση της Αννάπολις, ώστε να συζητήσουν τροποποιήσεις των άρθρων – συγκεκριμένα για τη βελτίωση του εμπορίου μεταξύ των πολιτειών. Αποφάσισαν να συγκαλέσουν συνέλευση εκπροσώπων από όλες τις πολιτείες μέλη με σκοπό την συνταγματική αναθεώρηση. Το Ηπειρωτικό Κογκρέσο υποστήριξε αυτό το σχέδιο επίσημα στις 21 Φεβρουαρίου 1787. Όλες οι πολιτείες εκτός του Ρόουντ Άιλαντ αποδέχθηκαν την πρόκληση και απέστειλαν αντιπροσώπους στη συνταγματική συνέλευση, η οποία ξεκίνησε τις εργασίες της στις 25 Μαΐου 1787.

Τον Σεπτέμβριο του 1786, εκατό αγρότες στο Σπρίνγκφιλτ της Μασαχουσέτης υπό την ηγεσία του Ντάνιελ Σέις ανάγκασαν το Ανώτατο Δικαστήριο της Μασαχουσέτης να ματαιώσει τη δίκη εναντίον των μικροαγροτών, από τους οποίους όλο και περισσότεροι έχαναν τη γη τους, αναγκάζονταν να πωλούν σε τιμές κάτω του κόστους ή συλλαμβάνονταν για χρέη. Θεωρούσαν τις άπληστες ελίτ υπεύθυνες για τις μαζικές κατασχέσεις ακίνητης περιουσίας. Auch Επίσης είχαν μάταια διαμαρτυρηθεί ενάντια στην υποχρέωση, σύμφωνα με το Σύνταγμα του 1780, να κατέχει κάποιος μεγάλη περιουσία ώστε να μπορεί να είναι υποψήφιος για πολιτικά αξιώματα. Η *Εξέγερση του Σέις (Shay's Rebelliion)* καταπνίγηκε τον χειμώνα 1786/87 με στρατιωτικά μέσα. Άλλοι από τους συλληφθέντες και  καταδικασθέντες απαγχονίστηκαν ενώ άλλοι έλαβαν χάρη. Στις ηγετικές ελίτ των επιμέρους Πολιτειών διαμορφώθηκε η άποψη ότι ένα εθνικό Σύνταγμα ήταν απαραίτητο, ώστε να υπερασπίζει τις Πολιτείες από πράξεις βίας, και ότι ένας μόνιμος στρατός έπρεπε να είναι διαθέσιμος στην κεντρική κυβέρνηση. Όταν ο λαός εξέφραζε απευθείας τη θέλησή του, αυτό θα ήταν παράνομο και έπρεπε να ποινικοποιηθεί. 

## Αναφορές


## Εξωτερικοί σύνδεσμοι

### Κυβερνητικές πηγές των Ηνωμένων Πολιτειών
* Analysis and Interpretation of the Constitution of the United States: legal analysis and interpretation of the Constitution, based primarily on Supreme Court case law.
* United States Constitution: Library of Congress web guide to Constitution related primary documents and resources.
* America's Founding Documents: original text and articles exploring the Declaration of Independence, Constitution, and Bill of Rights.
* Constitution of the United States: original text of each clause in the Constitution with an accompanying explanation of its meaning and how that meaning has changed over time.

### Μη κυβερνητικές πηγές
* Το κείμενο του Συντάγματος και των τροπολογιών του στα Ελληνικά.
* 
* Audio reading of the Constitution in MP3 format provided by the University of Chicago Law School.
* [//uscon.mobi/ Mobile friendly] version of the Constitution.
* National Constitution Center.

ΗΠΑ
Κατηγορία:Ιστορία των Ηνωμένων Πολιτειών (1789-1849)
Κατηγορία:Πολιτική των Ηνωμένων Πολιτειών